বঙ্গ বিজেপির ৩২ নেতার কেন্দ্রীয় নিরাপত্তা প্রত্যাহার করল কেন্দ্র

কলকাতা: বঙ্গ বিজেপির ৩২ নেতার কেন্দ্রীয় নিরাপত্তা (Central Security) তুলে নিল কেন্দ্রীয় স্বরাষ্ট্র মন্ত্রক। তালিকায় রয়েছেন প্রাক্তন কেন্দ্রীয় মন্ত্রী থেকে জাতীয় তফসিলি জাতি কমিশনের প্রাক্তন ভাইস চেয়ারম্যান, তেমনি গত লোকসভা নির্বাচনে প্রার্থী, বিজেপির জেলা সভাপতি সহ বিভিন্ন স্তরের বিজেপি নেতা-নেত্রী। কেন আচমকাই নিরাপত্তা প্রত্যাহার করা হল তা নিয়ে স্পষ্ট কিছু জানানো হয়নি স্বরাষ্ট্রমন্ত্রকের তরফে। বিজেপির নেতারাও বিষয়টি নিয়ে মুখে কুলুপ এঁটেছেন।

নিরাপত্তা প্রত্যাহারের তালিকায় কোন কোন বিজেপি নেতা (BJP Leader) রয়েছেন, উত্তরবঙ্গের বিজেপি নেতা জন বার্লা। দক্ষিণবঙ্গের নেতা শঙ্কুদেব পাণ্ডা। আইপিএস দেবাশিস ধর। বিজেপির প্রাক্তন সাংসদ দশরথ তিরকে, বিজেপির রাজ্য যুগ্ম আহ্বায়ক দেবব্রত বিশ্বাস, ঝাড়গ্রামের বিজেপি নেতা প্রণত টুডু, বিজেপি নেত্রী প্রণতি মাঝি। বিজেপির রাজ্য কোর কমিটির সদস্য, কোচবিহারের নেতাঅভিজিৎ বর্মন, দক্ষিণ ২৪ পরগনার জেলা সভাপতি অভিজিৎ দাস-সহ বিজেপি নেতা নেত্রীদের নিরাপত্তা প্রত্যাহার করা হয়েছে।

আরও পড়ুন: উচ্চ মাধ্যমিক পরীক্ষায় স্কুলে স্কুলে ‘মেটাল ডিটেক্টর’

প্রাক্তন সাংসদ জন বার্লা বলেন, “যখন নিরাপত্তা দিয়েছিল তখনও বলে দেয়নি। যখন নিরাপত্তা তুলে নিয়েছে তখন কিছু জানায়নি। আমার নিরাপত্তার দরকার নেই, আমি সারা জীবন মানুষের মাঝে থেকে আন্দোলন করেছি। তবে আমার একার নয়, আরও অনেকেরও নিরাপত্তা প্রত্যাহার করা হয়েছে। অভিজিৎ বলেছেন, ‘‘প্রতি তিন মাস অন্তর স্বরাষ্ট্র মন্ত্রক এগুলো রিভিউ করে দেখে।

অন্য খবর দেখুন